རང་རྒྱལ་ནི་བཟོ་པའི་གྲལ་རིམ་གྱིས་མཛུབ་ཁྲིད་བྱེད་པ་དང་བཟོ་ཞིང་མནའ་འབྲེལ་རྨང་གཞིར་འཛིན་པའི་མི་དམངས་དམངས་གཙོས་སྲིད་དབང་སྒེར་འཛིན་གྱི་སྤྱི་ཚོགས་རིང་ལུགས་ཀྱི་རྒྱལ་ཁབ་ཅིག་ཡིན་ལ།རྒྱལ་ཁབ་ཀྱི་དབང་ཆ་ཡོད་ཚད་མི་དམངས་ལ་དབང་།ང་ཚོས་ངེས་པར་དུ་མི་དམངས་ཀྱི་ལངས་ཕྱོགས་དུས་དང་རྣམ་པ་ཀུན་ཏུ་མཐའ་འཁྱོལ་བྱ་དགོས་ལ་མི་དམངས་ཀྱི་གོ་གནས་གཙོ་བོ་རྒྱུན་འཁྱོངས་བྱས་ནས།ཁེངས་སྐྱུང་གིས་མི་དམངས་ལ་སློབ་སྦྱོང་བྱེད་པ་དང་།མི་དམངས་ཀྱི་འབོད་སྒྲ་ལ་གཟབ་ཉན་བྱེད་པ།མི་དམངས་ཀྱི་ཤེས་རབ་བསྡུ་ལེན་བྱས་ཏེ།མི་དམངས་ཀྱིས་བརྩི་བཀུར་བྱེད་དམ་མི་བྱེད་དང་།བློ་ལ་འཐད་དམ་མི་འཐད།དགའ་འམ་མི་མི་དགའ།ཁས་ལེན་ནམ་མི་ལེན་དེ་བྱ་བའི་ཐོབ་ཤོར་ཡོད་ཚད་འཇལ་བྱེད་ཀྱི་གཞི་རྩའི་ཚད་གཞིར་བཟུང་སྟེ།མི་དམངས་ཀྱིས་ཆེས་དོ་ཁུར་བྱེད་པ་དང་།ཆེས་ཐད་ཀ་ཡིན་པ།ཆེས་དངོས་ཡོད་དང་མཐུན་པའི་ཁེ་ཕན་གྱི་གནད་དོན་ཐག་གཅོད་ལེགས་པོ་བྱེད་པར་འབད་བརྩོན་བྱས་ཏེ།ཀྲུང་གོ་མི་དམངས་དང་ཀྲུང་ཧྭའི་བུ་དང་བུ་མོ་ཡོངས་རྫོགས་ལ་ཀྲུང་ཧྭ་མི་རིགས་ཀྱི་བསྐྱར་དར་རླབས་པོ་ཆེའི་ལོ་རྒྱུས་འཕེལ་རིམ་ཁྲོད་བདེ་སྐྱིད་དང་གཟི་བརྗིད་མཉམ་རོལ་བྱེད་དུ་འཇུག་དགོས།